
KIRISH 

Badiiy asarda hayotiy haqiqatni badiiy haqiqat aylantirishda roviy asosiy figura sanaladi. 
Roviy badiiy asarda muallif konseptsiyasini amalga oshirishda ham eng asosiy vosita 
hisoblanadi. Ayniqsa, hajm jihatidan kichik janr bo‘lgan hikoya janrida roviyning funksiyasi 
muhimligi bilan ajrab turadi. “Struktural nigoh yakka hodisaga qaratilganda uning ichki va quyi 
qatlamlariga kirish, voqea va obrazlarning ramzlashuv darajasini aniqlash, avval ko‘zga 
tashlanmagan ma’no o‘choqlarini ko‘rgazmali tarzda ochish imkontyati tug‘iladi”.[ 1.66.] 

ASOSITY QISM 

A.Qahhorning “Boshsiz odam” hikoyasi badiiy jihatdan mukammal asarlaridan biri 
sanaladi. Hikoya roviy nutqi bilan boshlanib, unda Niso buvi haqida ma’lumot keltiriladi. 
Muallif tasvir bayonida aniq ma’lumotlar keltirish bilan birga, ikkilanish, gumonsirash 
tendensiyasilarini ham berib boradi. Syujetning keyingi gismlarida ikkilanish ohangi kuchayib 
boradi. Roviy nutqida: “Bunga hamma ham hayron qoldi. Bu to‘g‘rida ba’zilar: Niso buvi ilgari 
ham usta Abdurahmon bilan don olishib yurar ekan,— degan gapni qilishdi, ba’zilar: “Bechora 
nima qilsin ikkita bolasi bor, usta Abdurahmonning ham o‘lgan xotinidan o‘g‘li bor. Vaqti 
kelganda tili qisilmaydigan ish qilibdi-da, “deyishdi”’. 

Yuqoridagi roviy nutqida metaforik matn go‘llanilib,u o‘zgalar gapi tarkibida berilib, syujet 
davomida matnning asl ma’nosi ochilib boradi. Niso buvi haqidagi ma’lumotdagi noaniqlik, 
gumonsirash, ikkilanish tendensiyalari sekin-asta o‘quvchiga ham yuqadi. O‘zgalarning Niso buvi 
haqidagi aytgan gaplari obraz to‘g‘risidagi ma’lumotlarni yanada to‘ldiradi, aniqlik kiritadi. Bu 
kabi kiritma luqmalar roviy berayotgan ma’lumotni to‘ldirish bilan birga, qahramon xarakterini 


shakIlantirishga ham yordam beradi. Roviy ma’lumotlaridan ko‘ngli to‘Imay, ikkilanib turgan 

o‘quvchi o‘zgalar gapidan so‘ng aniq ma’lumot oladi. Qahramon haqidagi ma’lumotni tez va 
asosli yetkazishga harakat qilayotgan roviyga o‘zgalar tomonidan aytilgan bu kabi xabar yordam 
beradi. Roviy nutqida berilgan frazeologik iboralar nutqni aniq, lo‘nda, ta’sirchanligini ta’min 
etadi. Masalan, “Niso buvi don olishib yurar ekan. Vaqti kelganida tili qisilmaydigan ish qilibdi- 
da” kabilar shular jumlasidandir. Keltirilgan kiritma ma’lumotlar yozuvchining “Mayiz yemagan 
xotin”, “To‘yda aza” hikoyalarida ham uchraydi. “Uning xotini mayiz yemagan,” degan o‘zganing 
gapida juda katta tag ma’no yashiringan bo‘lib, metaforik matn hisoblanadi Aslida so‘z xotinning 
mayiz yemaganligi xususida emas, uning axloqan buzuqligi haqida ketadi. “To‘yda aza”dagi 
“Qarigan chog‘ida xo‘rozqand yalamay, domla ham o‘lsin” degan luqma ham_ shular 
jumlasidandir. Hikoyalarda keltirilgan o‘zgalar luqmasi syujetdagi voqealarni rivojlantiradi, roviy 
nutqini asoslaydi, obrazlar xarakterini shakllantiradi. 

Syujetda keltirilgan navbatdagi roviy nutqi xarakterlarni ochish va badiiy matn bayonida lar 
rivojini ta’minlash uchun xizmat qiladi. “Ha, ikkovining ham boshi omon bo‘lsin” jumlasida 
“Mehrini Faxriddinga bermayman, o‘g‘ling qizimning tengi emas”, degan Niso buvining ichki 
nidosi kontekst tagzaminida mavjud. Muallif yana roviy nutqida o‘z konseptsiyasini asoslash 
uchun “bu yo‘q* degani edi” jumlasini keltirib, Niso buvi nutqiga aniqlik kiritadi. Agar Niso buvi 
niyatini Abdurahmonga oshkor bayon etganida edi, uning boshiga bundan-da, battar balolar 
yog‘ishi tayin edi. SHuning uchun u erining savoliga aniq javob bermaydi. ifodada pragmatik 
to‘siq mavjud bo‘lib, “kosaning tagida nimkosa” tarzida qahramon nutqi shakllanadi. Hikoya 
matnida berilgan sodda yig‘iq va sodda yoyiq gaplar xuddi “Anor” va “O‘g‘ri” hikoyalaridagi 
kabi juda katta kompozitsion vazifani bajaradi. va vogea-hodisalarning badity matnda aks etishi 
murakkab ijodiy jarayon bo‘lib, yozuvchidan mahorat va tajriba talab etadi. Goh roviy, goh 
obrazlar nutgida berilgan yugoridagi ta’sirchan kalit so‘zlar avval ta’kidlaganimizdek, hikoyada 
vertikal ko‘priklar hosil giladi. Har bir abzasda roviy tomonidan keltirilgan aniq gaplar aynan shu 
abzasda sharhlanadi, keyingi abzasdagi gaplar birinchi abzasdagi gaplarning izohi sifatida 
keltiriladi. Roviyning hikoya strukturasidagi keyingi funksiyasi shu kalit so‘zlar vositasida 
belgilab qo‘yilgandek ko‘rinadi. Abzasdan abzasga o‘tish jarayonida vogealar, obrazlar harakati, 
roviy tafsilotlarining barchasi sodda gaplarning izohi sifatida abzaslarga xuddi “spektor nurlari” ga 
o‘xshab yoyilib ketadi. Masalan: 

1. Niso buvi eri o‘lib, ikki yosh qizi bilan qoldi. 

2. Usta Abdurahmon yuborgan sovchi Niso buviga shunday dedi. 

3. Usta Abdurahmon qizlarni ko‘p urdi. To‘y o‘tdi. 

4. Qanday bo‘lsa ham, bolani tushirish kerak. 

5. Niso buvi besh kun deganda ishning natijasini ko‘rdi. 

6. Mehri xuftonga yaqin kasalxonaga yuborildi. 

7. Mehri kasalxonadan chiqqandan keyin Niso buvi ikkala qizi bilan bosh olib chiqib ketdi. 

Yugqorida berilgan gaplar o‘z-o‘zidan hikoya vogeligini bayon etishga asos_ bo‘ladi. 
Keltirilgan gaplar yig‘indisini hikoyaning gisqacha fabulasi ham deyish mumkin. Aynan shu 
gaplar yozuvchi badily g‘oyasiga prizma vazifasini o‘taydi va ulardan taralgan “spektr nurlari” 
asar vogelik manzarasini konkret anglab yetish uchun kitobxon e’tiborini jalb qilib, hikoya 
yechimi tomon yo‘naltiradi. 

Abdulla Qahhor uslubining eng muhim jihati, roviyning qisqa va aniq bayoni bilan 
kitobxon tasavvurlarini boyitishdan iboratdir. Roviy nutqidagi ironik ifodalar hikoya syujetining 
o‘qimishli bo‘lishini ta’minlash bilan birga, muallifga xos badiiy-g‘oyaviy konseptsiyasini ham 
beradi. Hikoyadagi asosiy obrazlardan biri bo‘lgan Faxriddinni bir-ikki gapirtirish va xatti- 
harakatlariga berilgan qisqa izohlar u haqida kitobxonga aniq ma’lumot bera oladi. Hikoyaning 
“Boshsiz odam” deb nomlanishining o*zi dastlabki jumboq bo‘lib, “Nahotki, boshsiz odam 
bo‘lsa?”—degan o‘y-xayol kitobxonni ohanrabodek o‘ziga tortib, tezrog o‘qishiga sabab bo‘ladi. 
Syujet bilan tanishib borish jarayonida: “Syujetning qayerida boshsiz odamni_uchratar 
ekanman?“ degan savol hamisha o‘quvchiga hamrohlik qiladi. “Boshsiz odam kim?” degan 
jumbogq hikoya davomida ikki parallel hodisa orqali yoritib beriladi. Bulardan birinchi moddiy 
hodisa — boshsiz chaqaloqning tug‘ilishi bo‘lsa, ikkinchi ma’naviy hodisa — Faxriddining 
o‘zining fahm-farosati, kallasi yo‘qligi ,“boshsiz” ekanligining fosh bo‘lib borishidir. Bu 
mantiqiy asoslar Faxriddin o‘z fikri yo‘qligi, otasi chizgan chig‘iqdan chiqmasligi, hatto otasi 
o‘rgatgan ikki og‘iz gapni ham uddalab aytolmasligida ko‘rinadi. Roviy tilidan: “Faxriddin erka 
o‘sgan tantiq bola“, — deb qisqa axborot berish bilan chegaralaniladi. Obrazning keyingi xatti- 
harakatlarida keltirilgan mantiqiy xulosa o‘z ifodasini topadi. Faxriddin so‘z va harakatlari, 
qiliqlari bilan o‘quvchining u haqidagi salbiy tasavvurlarini to‘Idira boradi. Niso buvining: 
“Faxriddin hali yoshsizlar. Uch-to‘rt yil bolasiz yurish yaxshi. Doktor shu ishlarni bilarmikan?” 
— degan savoliga ham, “Men bilmasam, dadam biladilar”, — deb, hatto farzand ko‘rish va 
ko‘rmasligini ham dadasidan so‘rashi, 0‘z aqli yetmasligini oshkor qilib qo‘yadi. Faxriddin Niso 
buviga shu javobni aytishdan oldin roviy tomonidan quyidagi tasvir keltiriladi. “Faxriddin osilib 
turgan qgalin labini bir-ikki qimirlatib, bilagi bilan burnini artib javob berdi” .[2.259] 

Roviy pozitsiyasining to‘g‘ri va muvafaqqiyatli tanlanganligi va portret tasvirida aniq salbiy 
chizgilarning berilishidan yanada ayonlashadi. Natijada, tayyor, o‘ziga xos xarakterlarning lardagi 
ishtiroki muallif ijodiy tamoyilining bir ko‘rinishi sifatida zohir bo‘ladi. Tayyor xarakterlarning 
badity matndagi ishtiroki birinchidan, gahramonlar portretidan unumli foydalangan bo‘lsa, 
ikkinchidan, roviy zimmasiga o‘ziga xos aniq kompozitsion funksiya yuklaydi. Uchinchidan, 

hikoya janri talabidan kelib chiqib abzaslarga syujet-kompozitsion vazifalar yuklay oladi. Ular 
quyidagilardan iborat: 1) janr tabiatidan kelib chiqib abazaslarga epik bayonni singdira olish; 
2) harakatlarning badiiy matnda keng qamrovliligini ta’minlash; 3) o‘zgaruvchan makon va 
zamon, vogea.larining bir-biriga payvandlay olishida. 

Portret tasviridagi yugqoridagi chizgilar A.Qahhorning juda ko‘p asarlarida uchraydi. Aniq 
chizgilar asosida berilgan portret tasviridan kitobxon obrazning qanday odam ekanligini bilib 
oladi. Niso buvi o‘z qizini Faxriddinga turmushga berishga rozi bo‘Imasligining asosiy portret 
tasviridan so‘ng oydinlashadi. Hikoya syujetidagi obraz haqida roviy tafsilotlar berilmagan 
bo‘lsa ham, roviy rivoyasidan kitobxon aniq ma’lumotga ega bo‘ladi. Ular har birining betakror 
qiyofa va sa’jiyalarini ko‘rib, muallifning yuksak mahoratini his etamiz. Roviy syujet davomida 
obrazlar xarakterini shakllantirib, ularning harakat va holatlarini ko‘zdan qochirmaydi. 
Faxriddin xarakteriga xos jihatlarni roviy yordamida kasalxonadagi suhbatdan bilib olamiz. 
Bo‘lib o‘tgan suhbat Faxriddinning tom ma’nodagi boshsiz odam ekanini ko‘rsatib beradi. 
“Mehri: Kundan—kun battar bo‘lgan edim, olib tashlashdi. Naqd o‘layozdim” desa, “Hayriyat” 
dedi Faxriddin og‘iz va ko‘zlarini katta ochib, bolaning ham boshi bo‘Imaydimi!...(ikkilanish— 
ta’kid bizniki-I.R) Dadamdan so‘raychi.” [ 2.260.] (ilhaqlik—ta’kid bizniki —I.R) 

Roviy bayonida berilgan badiiy ottenkaga boy so‘zlarning Faxriddin nutqida qo‘llanishi 
kitobxonga emotsionallik bag‘ishlaydi. “Uning gaplariga quloq solib, raftorini (ta’kid bizniki — 
I.R) kuzatib turgan hamshira, “Kasalni toliqtirib qo‘yasiz, — dedi va eshikni ko‘rsatdi” [ .261] 

Faxriddin hamshira eshikni ko‘rsatmaguncha, o‘tirgan joyida o‘tiraverdi. Nafaqat, roviy 
bayonida, balki obrazlarning bir-ikki luqmalaridan ham ularning saviyasi, dunyoqarashi haqida 
kitobxon to‘liq ma’lumotga ega bo‘ladi. Hikoya yechimida: Niso buvi ikkala qizi bilan boshini 
olib chigib ketdi’, — deb keltiriladi. “Boshini olib chigib ketdi” — iborasida Niso buvi bu uyga hech 
qachon qaytmaydi, hech narsadan umidvor ham emas ma’nosi anglashiladi. Roviy ushbu hikoyada 
asosly tasvir bayonini o‘z qo‘liga oladi va muallif niyatini amalga oshiradi. Aynan kasalxona si 
go‘yo Faxriddinning barcha qusurlarini ko‘rsatuvchi ”*kichik mukammal “sahna”’ga o‘xshaydi. 
Roviyning psixolingivistik nutq bayoni ham hikoyadagi obrazlar xarakteri ochilishida katta 
yordam berdi. *Mulla Abdurahmon ko‘pdan beri Niso buviga: “Mehrini Fixriddinga qilamiz’— 
deb yurar edi. Faxriddin erka o‘sgan tantiq bola bo‘lganligi uchun Niso buvi: “Ha, ikkovining ham 
boshi omon bo‘lsin’— deb qo‘ya qolar, bu “yo‘q” degani edi”. Badity matnda so‘zlar vositasida 
berilgan axborot har doim ham aniq ma’lumot sifatida qabul gqilinmaydi. Verbal (so‘zlar 
yordamida fikrni ifodalash) matnda berilgan “Mehrini Faxriddinga qilamiz” mazmunidagi gap 
matn bilan to‘liq tanish bo‘lmagan kitobxon aniq ma’lumotga ega bo‘Imaydi. Uni aniq 
kengaytirilgan shakli: Fixriddinga Mehrini xotin qilib olib beramiz” shaklida bo‘lishi kerak edi. 

XULOSA 

Badily asarlarda muallif o‘zi aytmogchi bo‘lgan fikrini ko‘proq roviy zimmasiga yuklaydi. 
Roviy asarning gorizantal va vertikal tomonlarini tutashtiruvchi o*q sanaladi. Shunday qilib, 
“Boshsiz odam” hikoyasidagi muallif pozitstyasining xilma xilligi va roviy funksiyasining badiiy 
asar strukturasidagi o‘ziga xosligi masalasida yuqoridagi magolada to‘xtalib o‘tildi va ilmiy- 
nazariy xulosa chigarildi. 

